paragraph_text: Springfield Armory XD<sup>M</sup> (X-Treme Duty, M stoji za cijev i okidač športske klase: Match grade) je serija poluautomatskih pištolja napravljenih s okvirima (tijelo pištolja) od polimera i ugrađenom samostalnom udarnom iglom (striker-fired). Približno izgledaju kao svoj temeljni prethodnik, HS2000 (u SAD-u najviše poznat pod imenom Springfield XD). Ove pištolje trenutno proizvodi tvrtka HS Produkt (nekadašnji I.M. Metal) u Karlovcu u Hrvatskoj (na dršci pištolja uvijek piše na engleskom "Made in Croatia"). XD<sup>M</sup> je marketinški naziv za pištolje koji se s dozvolom/licencom prodaje u Americi.